Lloc de Vida desenvolupa cursos orientats a la millora de competències digitals de persones migrants
2025-07-24

Dins de les seues accions per a la integració social, i laboral de dones i homes migrants, en risc d’exclusió, l’entitat burjassotense Lloc de Vida- Buscant alternatives, juntament amb ADECCO, continuarà aquests mesos amb el desenvolupament de cursos orientats a la millora de les competències digitals de les persones migrants.

Entre els mesos de setembre i desembre, s’han programat un total de cinc cursos presencials, de 100 hores de duració en global, orientats a la millora de les competències digitals de les usuàries i usuaris de l’entitat.

Durant el primer semestre de 2024, prop d’un centenar de dones i homes migrants acollits per l’entitat o derivats des de la Regidoria de Serveis Socials de l’Ajuntament de Burjassot, dirigida per Manuela Carrero, han pogut participar en els diferents cursos de capacitació digital.

Els cursos es realitzen gràcies al conveni subscrit entre Lloc de Vida i ADECCO, que reuneix les principals línies d’un projecte de la Conselleria d’Innovació, Indústria, Comerç i Turisme de la Generalitat Valenciana, finançat pels fons Next Generation de la Unió Europea.

Tota la informació sobre l’entitat i la labor que realitza pot consultar-se en www.buscantalternatives.org.